PMIndiaData/PMIndiaSum huggingface dataset:
ప్రభుత్వ, ప్రయివేటు భాగస్వామ్యం ద్వారా అహ్మదాబాద్, జైపూర్, లక్నో, గువాహటి, తిరువనంతపురం, మంగళూరు ఆరు విమానాశ్రయాల లీజుకు మంత్రిమండలి ఆమోదం.

ప్రధానమంత్రి శ్రీ నరేంద్రమోదీ ఆధ్ద్యక్షతన సమావేశమైన కేంద్రమంత్రి మండలి దిగువ అంశాలకు ఆమోదం తెలియజేసింది : i. ఏఏఐ కి చెందిన అహ్మదాబాద్, జైపూర్, లక్నో, గువాహటి, తిరువనంతపురం, మంగళూరు – ఆరు విమానాశ్రయాలను ప్రభుత్వ ప్రయివేటు భాగస్వామ్య అంచనా కమిటీ (పిపిపిఏసి) ద్వారా ప్రభుత్వ, ప్రయివేటు భాగస్వామ్యం (పిపిపి) కింద నిర్వహణ, యాజమాన్యం, అభివృద్ధి చేయడానికి లీజుకు ఇవ్వడానికి సూత్రప్రాయంగా ఆమోదం. ii. పిపిపిఏసి పరిధి దాటి ఉన్న ఏ అంశాలనైనా నిర్ణయించడానికి – నీతీ ఆయోగ్ సీఈవో అధ్యక్షతన – పౌర విమానయాన శాఖ కార్యదర్శి, ఆర్ధిక వ్యవహారాల శాఖ కార్యదర్శి, వ్యయ శాఖ కార్యదర్శులతో ఒక కార్యదర్శుల సాధికార బృందం ఏర్పాటు. ప్రయోజనాలు : 1. మౌలిక సదుపాయాల ప్రాజెక్టులలో పిపిపి వల్ల – ప్రభుత్వ రంగంలో అవసరమైన పెట్టుబడులను నియంత్రించడంతో పాటు – సేవల సరఫరా, నైపుణ్యం, వ్యవస్థ, వృత్తి నైపుణ్యంలలో సామర్ధ్యం పెరుగుతుంది. 2. విమానాశ్రయాల మౌలిక సదుపాయాల ప్రాజెక్టులలో పిపిపి వల్ల – విమానాశ్రయాల్లో ప్రపంచస్థాయి మౌలిక సదుపాయాలు, విమాన ప్రయాణీకులకు సకాలంలో సమర్ధవంతమైన సేవల సరఫరా, ఎటువంటి పెట్టుబడి లేకుండా భారత విమానాశ్రయాల సాధికార సంస్థకు ఆదాయ వృద్ధి మొదలైనవి లభిస్తాయి. వీటిలో హైదరాబాద్, బెంగళూరు లలో గ్రీన్ ఫీల్డ్ విమానాశ్రయాలు కూడా ఉన్నాయి. ప్రస్తుతం ఢిల్లీ, ముంబయి, బెంగుళూరు, హైదరాబాద్, కొచ్చిన్ విమానాశ్రయాలు పిపిపి కింద నిర్వహించబడుతున్నాయి. 3. భారతదేశంలోని పిపిపి విమానాశ్రయాలు – విమానాశ్రయాల సేవా నాణ్యత (ఏఎస్ క్యూ) పరంగా – ఆయా విభాగాలలో – అంతర్జాతీయ విమానాశ్రయాల మండలి (ఏసిఐ) – ఎంపిక చేసిన జాబితాలో – మొదటి ఐదు స్థానాలను దక్కించుకున్నాయి. 4. పీపీపీ ప్రయోగాలు ప్రపంచ స్థాయి విమానాశ్రయాలను రూపొందించాయి. ఏఏఐ తన ఆదాయాన్ని పెంచుకోడానికీ – అలాగే దేశంలోని ఇతర ప్రాంతాల్లో విమానాశ్రయాలు అభివృద్ధి చేయడంపై , విమానయాన మౌలిక సదుపాయాలను అభివృద్ధి చేయడం పై దృష్టి కేంద్రీకరించడానికి కూడా ఇవి సహాయపడ్డాయి. పూర్వరంగం : భారతదేశంలో దేశీయ, విదేశీ విమానయానం పెరగడంతో – చాలా విమానాశ్రయాల్లో రద్దీ పెరిగింది. దశాబ్దకాలం క్రితం ప్రయివేటు పరం చేసిన ఐదు విమానాశ్రయాలు, రాకపోకలు పెరగడంతో – అంతేకా అంతర్జాతీయ ఆపరేటర్లు, పెట్టుబడిదారుల దృష్టిని ఆకర్షిస్తున్నాయి. అంతర్జాతీయ ఆసక్తి కారణంగా – మౌలిక సదుపాయాల రంగాలన్నింటిలో – విమానయాన రంగం – అగ్ర స్థానంలో ఉంది. అంతర్జాతీయ ఆపరేటర్లు, పెట్టుబడిదారులు – 3-4 మిలియన్ ప్రయాణీకుల కంటే ఎక్కువ సామర్ధ్యం ఉన్న బ్రౌన్ ఫీల్డ్ విమానాశ్రయాల విస్తరణ అవకాశాలకోసం ఎదురుచూస్తున్నారు. పిపిపి విధానాన్ని అనుసరించడం ద్వారా – విదేశీ ప్రత్యక్ష పెట్టుబడులు (ఎఫ్ డీ ఐ) లను వెంటనే ఆకర్షించడానికి – విమానాశ్రయాల రంగం – అవకాశం కల్పిస్తోంది. అందువల్ల, ఏఏఐ కి చెందిన అహ్మదాబాద్, జైపూర్, లక్నో, గువాహటి, తిరువనంతపురం, మంగళూరు – ఆరు విమానాశ్రయాలను – ప్రభుత్వ, ప్రయివేటు భాగస్వామ్యం (పిపిపి) కింద మొదటి దశ నిర్వహణ, యాజమాన్యం, అభివృద్ధి చేయడానికి లీజుకు ఇవ్వాలని – నిర్ణయించడం జరిగింది. దీనివల్ల, ఏఏఐ కి ఆదాయం పెరుగడంతో పాటు, ఉపాధి కల్పన, సంబంధిత మౌలికసదుపాయాల కల్పన ద్వారా – ఈ ప్రాంతాలలో ఆర్ధికాభివృధి మెరుగౌతుందని భావిస్తున్నారు.
పండిత్ దీన్ ద‌యాళ్ ఉపాధ్యాయ వ‌ర్ధంతి సంద‌ర్భంగా ప్ర‌ధాన మంత్రి స్మృత్యంజ‌లి

పండిత్ దీన్ ద‌యాళ్ ఉపాధ్యాయ వ‌ర్ధంతి సంద‌ర్భంగా ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు స్మృత్యంజ‌లిని ఘ‌టించారు. “పండిత్ దీన్ ద‌యాళ్ గారు మ‌న‌కు స్ఫూర్తిమూర్తిగా నిలుస్తున్నారు. నిస్వార్థ సేవాగుణం ఆయ‌న‌కు స‌హ‌జంగానే అబ్బింది. దేశానికి, పేద‌ల‌కు సేవ చేయ‌డానికి ఆయ‌న జీవితాన్ని అంకితం చేశారు. స‌మాజంలోని క‌డ‌ప‌టి వ్య‌క్తికి సైతం సేవ చేయాల‌న్న‌ పండిత్ దీన్ ద‌యాళ్ గారి ‘అంత్యోద‌య’ భావ‌న‌కు మా ప్ర‌భుత్వం క‌ట్టుబ‌డి ఉంది. ఒక రాజ‌కీయ నిర్వాహ‌కునిగా పండిత్ దీన్ ద‌యాళ్ గారి మార్గ‌ద‌ర్శ‌క ప్రావీణ్యాల‌ను కూడా నేను ఈ సంద‌ర్భంగా జ్ఞాప‌కానికి తెచ్చుకుంటున్నాను. దేశం కోసం జీవితాల‌ను అర్పించే లాగా ఎంతో మంది కార్య‌క‌ర్త‌ల‌ను ఆయ‌న స‌న్న‌ద్ధుల్ని చేశారు. ఆ మ‌హ‌నీయునికి ఇవే నా విన‌య‌పూర్వ‌క నివాళులు” అని ట్విట‌ర్ లో ప్ర‌ధాన మంత్రి పేర్కొన్నారు.
కోవిడ్-19 పట్ల ప్రజారోగ్య విభాగం తాలూకు ప్రతిస్పందన ను సమీక్షించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ దేశం లో కోవిడ్-19 కి సంబంధించిన స్థితి ని గురువారం సమగ్రం గా సమీక్షించారు. వివిధ రాష్ట్రాల లో, వివిధ జిల్లాల లో కోవిడ్ వ్యాప్తి ని గురించి ఆయన కు విస్తృతం గా తెలియజేయడమైంది. ఒక లక్ష కు పైబడిన యాక్టివ్ కేసు లు ఉన్న 12 రాష్ట్రాల ను గురించి ఆయన దృష్టి కి తీసుకు రావడం జరిగింది. వ్యాధి తాకిడి బాగా అధికం గా ఉన్న జిల్లాలేవేవన్న సమాచారాన్ని కూడా ఆయన కు ఇవ్వడమైంది. ఆరోగ్య సంరక్షణ రంగ సంబంధి మౌలిక సదుపాయాల కల్పన ను రాష్ట్రాలు ఏ విధంగా పెంచుతోందీ ప్రధాన మంత్రి కి వివరించడం జరిగింది. ఈ విషయం లో ప్రధాన సంకేతాల విషయం లో రాష్ట్రాల కు సహాయం చేయాలని, మార్గదర్శనాన్ని అందించాలని ప్రధాన మంత్రి ఆదేశించారు. వ్యాధి ని త్వరగాను, సంపూర్ణం గాను అదుపు లో ఉంచడానికి తగ్గ చర్యల ను తీసుకోవలసిన అవసరాన్ని గురించి కూడా చర్చించడం జరిగింది. పాజిటివ్ కేసు లు 10 శాతం గా గాని, లేదా అంతకంటే ఎక్కువ గా గాని ఉన్న జిల్లాల ను గుర్తించడం కోసం, ప్రాణవాయువు సహాయక వ్యవస్థ ను జత చేసిన పడకలు గాని, లేదా ఐసియు పడకలు గాని నిండిపోవడం అనేది 60 శాతం కంటే మించిపోయిన సమస్య అధికం గా గల జిల్లాల ను గుర్తించడం కోసం రాష్ట్రాల కు ఒక అడ్వయిజరీ ని పంపించడం జరిగిందన్న సంగతి ని ప్రధాన మంత్రి తెలుసుకొన్నారు. మందులు ఏ మేరకు అందుబాటు లో ఉంటున్నదీ కూడా ప్రధాన మంత్రి సమీక్ష జరిపారు. రెమ్ డెసివిర్ సహా ఔషధాల ఉత్పత్తి ని శరవేగం గా పెంచుతున్న విషయాన్ని ఆయన కు తెలియజేయడమైంది. టీకా మందు ను ఇప్పిస్తున్న కార్యక్రమం లో పురోగతి ని, రాబోయే నెలల్లో టీకా మందుల ఉత్పత్తి ని పెంచేందుకు సిద్ధం చేసిన మార్గ సూచీ ని ప్రధాన మంత్రి సమీక్షించారు. సుమారు 17.7 కోట్ల టీకా మందుల ను రాష్ట్రాల కు సరఫరా చేయడమైందని ఆయన కు తెలియజేయడమైంది. వ్యాక్సీన్ వృథా అంశం లో రాష్ట్రం వారీ స్థితిగతుల ను కూడా ప్రధాన మంత్రి సమీక్షించారు. 45 ఏళ్ల పైబడిన వయస్సు కలిగిన అర్హులైన జనాభా లో దాదాపు గా 31 శాతం మంది కి కనీసం ఒక డోసు ను ఇచ్చినట్లు ప్రధాన మంత్రి కి వివరించడమైంది. ప్రజల కు టీకా మందు ను వేయించే కార్యక్రమం లో జోరు తగ్గిపోకుండా చూడవలసిందంటూ రాష్ట్రాల కు సర్దిచెప్పవలసిన అవసరాన్ని గురించి ప్రధాన మంత్రి మాట్లాడారు. లాక్ డౌన్ లు ఉన్నప్పటికీ టీకా మందు ను తీసుకొనేటట్టుగా పౌరుల కు మార్గాన్ని సుగమం చేయాలని, వ్యాక్సీనేశన్ విధుల ను నిర్వహిస్తున్న ఆరోగ్య సంరక్షణ శ్రమికులను ఇతర విధుల కు మళ్లించనే కూడదని ఆయన సూచించారు. ఈ సమావేశం లో శ్రీయుతులు రాజ్ నాథ్ సింహ్, అమిత్ శాహ్, నిర్మల సీతారమణ్, డాక్టర్ హర్ష్ వర్ధన్, పీయూష్ గోయల్, మన్ సుఖ్ మాండవియాల తో పాటు ఇతర మంత్రులు, ఉన్నతాధికారులు పాల్గొన్నారు.
రేపటి రోజు న ‘శ్రీ రామ జన్మభూమి మందిరం’ యొక్క శంకుస్థాపన సమారోహాని కి హాజరు కానున్న ప్రధాన మంత్రి

అయోధ్య లో రేపటి రోజు న జరుగనున్న ‘శ్రీ రామ జన్మభూమి మందిరం’యొక్క శంకుస్థాపన సమారోహాని కి ప్రధాన మంత్రి శ్రీ నరేంద్ర మోదీ హాజరు కానున్నారు. సమారోహాని కంటే ముందు హనుమాన్ గఢీ లో జరిగే పూజ లో మరియు దర్శన కార్యక్రమం లో ప్రధాన మంత్రి పాలుపంచుకోనున్నారు. తదనంతరం ‘భగవాన్ శ్రీ రాం లలా విరాజ్ మాన్’ యొక్క పూజ లో మరియు దర్శనం లో పాల్గొనడం కోసం ఆయన శ్రీ రామ జన్మ భూమి కి వెళ్లనున్నారు. అటు తరువాత ఆయన ఒక పారిజాత మొక్క ను నాటి, ఆనక భూమి పూజ కార్యక్రమాన్ని నిర్వహిస్తారు. ‘శ్రీ రామ జన్మభూమి మందిరం’ యొక్క శంకుస్థాపన కు సూచకం గా ఒక ఫలకాన్ని ప్రధాన మంత్రి ఆవిష్కరించనున్నారు. అలాగే ‘శ్రీ రామ జన్మభూమి మందిరం’ తాలూకు స్మారక తపాలా బిళ్ల ను కూడా ఆయన ఆవిష్కరించనున్నారు.
ఆరోగ్యం మరియు వైద్య రంగంలో సహకారం కోసం భారతదేశానికి మరియు ఇటలీ కి మధ్య ఎమ్ఒయు కు ఆమోదం తెలిపిన మంత్రివర్గం

ఆరోగ్యం మరియు వైద్య రంగంలో భారతదేశానికి, ఇటలీ కి మధ్య సహకారానికి సంబంధించిన ఒక అవగాహనపూర్వక ఒప్పంద పత్రానికి (ఎమ్ఒయు కు) ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్-ఫ్యాక్టో ఆమోదం తెలిపింది. ఈ ఎమ్ఒయు పైన 2017 నవంబర్ 29వ తేదీన న్యూ ఢిల్లీ లో సంతకాలయ్యాయి. ఈ ఎమ్ఒయు ఈ కింద పేర్కొన్న రంగాలలో సహకారానికి వీలు కల్పిస్తుంది:- 1. వైద్యులు, అధికారులు ఆరోగ్య రంగం లోని ఇతర వృత్తి నిపుణులు, ఇంకా నిపుణుల రాకపోకలు, మరియు శిక్షణ; 2. మానవ వనరుల అభివృద్ధి, ఆరోగ్య సేవల వికాసం తో పాటు ఆరోగ్య సంరక్షణ సదుపాయాల స్థాపనలో సహాయం; 3. ఆరోగ్య రంగంలోని మానవ వనరులకు స్వల్పకాలిక శిక్షణను సమకూర్చడం; 4. ఫార్మాస్యూటికల్స్, వైద్య పరికరాలు మరియు అలంకరణ సామగ్రి సంబంధిత నియంత్రణ మరియు తత్సంబంధ సమాచారాన్ని ఇచ్చి పుచ్చుకోవడం; 5. ఫార్మాస్యూటికల్స్ రంగంలో వ్యాపారాభివృద్ధి పరమైన అవకాశాలను ప్రోత్సహించడం; 6. జనరిక్ మరియు అత్యవసర ఔషధాల సేకరణలో, డ్రగ్ సప్లయిల సోర్సింగ్ లో సహాయం; 7. ఆరోగ్య సంబంధిత సామగ్రి మరియు ఫార్మాస్యూటికల్ ఉత్పత్తుల సేకరణ; 8. పరస్పర ప్రయోజనం ముడిపడివుండే.. న్యూరోకార్డియోవాస్కులర్ డిజీజెస్, కేన్సర్, సిఒపిడి లు, మానసిక ఆరోగ్యం మరియు చిత్త వైకల్యం ల వంటి ఎన్ సిడి లతో పాటు; ఎస్ డిజి3 పైనా, తత్సంబంధిత కారణాల.. నిరోధం లోను; 9. సాంక్రమిక వ్యాధులపైన మరియు వెక్టర్ బార్న్ డిజీజెస్ జలవాయు పరివర్తన రంగ ప్రభావాన్ని అంచనా వేయడంలో సహకారం; 10. ఎస్ డిజి2 వెలుగులో ఆహారం తీసుకోవడానికి సంబంధించిన పోషక కోణాలు, పోషకాహార లోపం సహా (ఎక్కువ స్థాయిలో పోషణను మరియు తక్కువ స్థాయిలో పోషణను కలుపుకొని) ఇంకా పోషణ సేవల నిర్వహణ; 11. ఉత్పత్తి యొక్క భద్రత, పరివర్తన, పంపిణీ మరియు ఆహారం సరఫరా; 12. పరిశోధన మరియు ఆహార పరిశ్రమ ఆపరేటర్ల శిక్షణ; 13. ఆరోగ్య రక్షణ మరియు ఆహార భద్రత, ఇంకా ఆరోగ్యకరమైన భోజన అలవాట్లపై పౌరులకు సమాచారం అందించడం మరియు సందేశాలు ఇవ్వడం; మరియు 14. పరస్పరం నిర్ణయించుకొనే మేరకు మరే ఇతర రంగంలోనైనా సహకారం. ఈ అవగాహనపూర్వక ఒప్పందం (ఎమ్ఒయు ) అమలును పర్యవేక్షించేందుకు, సహకారానికి సంబంధించిన వివరాలను విస్తరింపచేసేందుకు ఒక సంయుక్త కార్యాచరణ బృందాన్ని (జెడబ్ల్యుజి ని) ఏర్పాటు చేస్తారు.
వరదల బారిన పడిన వేరు వేరు రాష్ట్రాలలో రక్షణ, సహాయక కార్యకలాపాలకు పూర్తి అండదండలు అందిస్తామని ప్రధాన మంత్రి హామీ ఇచ్చారు

ప్రధాన మంత్రి శ్రీ నరేంద్ర మోదీ వరదలకు గురైన ఉత్తర ప్రదేశ్, బిహార్, ఉత్తరాఖండ్, రాజస్థాన్ ఇంకా మధ్యప్రదేశ్ రాష్ట్రాలలో రక్షణ మరియు సహాయక కార్యకలాపాల నిర్వహణకు పూర్తి అండదండలు అందిస్తామని హామీ ఇచ్చారు. వరదల కారణంగా కష్టాల పాలైన వారంతా సురక్షితంగాను, క్షేమంగాను ఉండాలని ప్రార్థిస్తున్నానని ఆయన అన్నారు. ప్రభావిత ప్రాంతాలలో పరిస్థితి సాధ్యమైనంత త్వరగా సాధారణ స్థితికి చేరుకోవాలని ఆశిస్తున్నట్లు తెలిపారు. “వరదలు ముంచెత్తిన ఉత్తర ప్రదేశ్, బిహార్, ఉత్తరాఖండ్, రాజస్థాన్, మధ్య ప్రదేశ్ రాష్ట్రాలల్లోని ప్రాంతాల ప్రజలు సురక్షితంగా, క్షేమంగా ఉండాలని ప్రార్ధిస్తున్నాను. హోం మంత్రి శ్రీ రాజ్ నాథ్ సింగ్ పరిస్థితిని ఎప్పటికప్పుడు గమనిస్తున్నారు. ఆయన ఆయా రాష్ట్రాల ముఖ్యమంత్రులతో మాట్లాడారు. అక్కడ చేపడుతున్న రక్షణ, సహాయక కార్యకలాపాలను గురించి అడిగి తెలుసుకున్నారు. ఈ రక్షణ, సహాయక కార్యకలాపాల అమలులో కేంద్రం పూర్తి అండదండలను అందిస్తుంది. వరద బాధిత ప్రాంతాలు వీలైనంత త్వరలోనే సాధారణ స్థితికి చేరుకోవాలని నేను ఆశిస్తున్నాను” అని ప్రధాన మంత్రి అన్నారు.
ఉత్తరాఖండ్ ముఖ్యమంత్రిగా పదవీ ప్రమాణం స్వీకరించిన శ్రీ త్రివేంద్ర సింగ్ రావత్ కు అభినందనలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఉత్తరాఖండ్ ముఖ్యమంత్రిగా పదవీ ప్రమాణం స్వీకరించిన శ్రీ త్రివేంద్ర సింగ్ రావత్ కు అభినందనలు తెలిపారు. “ఈ రోజు పదవీప్రమాణం స్వీకరించిన శ్రీ త్రివేంద్ర సింగ్ రావత్ కు మరియు ఆయన బృందానికి ఇవే నా అభినందనలు. వారు ప్రజల ఆకాంక్షలను నెరవేర్చేందుకు గట్టిగా కృషి చేస్తారన్న నమ్మకం నాకుంది. ఉత్తరాఖండ్ లో ఏర్పడిన నూతన ప్రభుత్వం రాష్ట్ర ప్రజలు చూపిన ఘనమైన ఆదరణకు ప్రతిస్పందనగా అపూర్వ స్థాయి అభివృద్ధిని సాధించిపెడుతుంది” అని ప్రధాన మంత్రి తన సందేశంలో పేర్కొన్నారు.
జనవరి 25వ తేదీన ప్రధాన మంత్రి రాష్ట్రీయ బాల పురస్కర్ అవార్డు గ్రహీతలతో ముచ్చటించనున్న – ప్రధానమంత్రి

ప్రధాన మంత్రి రాష్ట్రీయ బాల పురస్కార్ (పి.ఎం.ఆర్.బి.పి) అవార్డు గ్రహీతలతో, ప్రధానమంత్రి శ్రీ నరేంద్ర మోదీ, 2021 జనవరి, 25వ తేదీ మధ్యాహ్నం 12 గంటలకు వీడియో కాన్ఫరెన్సు ద్వారా సంభాషించనున్నారు. ఈ కార్యక్రమానికి, కేంద్ర మహిళా, శిశు అభివృద్ధి శాఖ మంత్రి కూడా హాజరుకానున్నారు. భారత ప్రభుత్వం ప్రధాన మంత్రి రాష్ట్రీయ బాల్ పురస్కర్ ఆధ్వర్యంలోని బాల శక్తి పురస్కారాలను – అసాధారణమైన సామర్ధ్యాలు, ఆవిష్కరణలు, విద్యా విషయక విజయాలు, క్రీడలు, కళలు, సంస్కృతి, సామాజిక సేవ, ధైర్యం వంటి రంగాలలో విశేషమైన విజయాలు సాధించిన బాల,బాలికలకు ప్రదానం చేస్తోంది. ఈ సంవత్సరం, పి.ఎం.ఆర్.బి.పి-2021 కింద వివిధ విభాగాల నుండి దేశవ్యాప్తంగా 32 మంది అభ్యర్థులను, బాల శక్తి పురస్కారాల కోసం ఎంపికయ్యారు.
‘నేవీ డే’ సందర్భంగా భారత నావికాదళానికి ప్రధానమంత్రి శుభాకాంక్షలు

‘నేవీ డే’ సందర్భంగా భారత నావికాదళ సిబ్బందికి ప్రధానమంత్రి శ్రీ నరేంద్ర మోదీ శుభాకాంక్షలు తెలిపారు. ఈ మేరకు ఒక ట్వీట్‌ ద్వారా ఇచ్చిన సందేశంలో- “నావికా దినోత్సవం నేపథ్యంలో నా శుభాకాంక్షలు. భారత నావికాదళం ఆదర్శప్రాయ కర్తవ్య నిర్వహణ మనకెంతో గర్వకారణం. వృత్తిగత నైపుణ్యం, అత్యుత్తమ ధైర్యసాహసాలకుగాను మన నావికాదళం విస్తృతంగా గౌరవించబడుతుంది. ప్రకృతి వైపరీత్యాల వంటి సంక్షోభ పరిస్థితుల తీవ్రతను ఉపశమింపజేయడంలో మన నావికాదళ సిబ్బంది సదా ముందంజలో ఉంటారు” అని ప్రధానమంత్రి పేర్కొన్నారు
వ్యాపారం చాలించిన గోరఖ్ పూర్, సింద్రీ, బరౌనీ ఎరువుల విభాగాల పునరుద్ధరణకు మంత్రిమండలి ఆమోదం

ఆగిపోయిన గోరఖ్ పూర్, సింద్రీ, బరౌనీ ఎరువుల విభాగాల పునరుద్ధరణ ప్రతిపాదనకు కేంద్ర మంత్రిమండలి ఆమోదం తెలిపింది. వీటిలో ఫర్టిలైజర్ కార్పొరేషన్ ఆఫ్ ఇండియా (ఎఫ్సిఐఎల్) కు చెందిన మూసివేతకు గురైన సింద్రీ (ఝార్ ఖండ్), గోరఖ్ పూర్ (ఉత్తర ప్రదేశ్) ల లోని యూరియా యూనిట్ లతో పాటు, హిందుస్తాన్ ఫర్టిలైజర్స్ కార్పొరేషన్ లిమిటెడ్ (హెచ్ఎఫ్సిఎల్) కు చెందిన బరౌనీ (బిహార్) యూనిట్ కూడా ఉంది. ఈ రోజు జరిగిన కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ మూడు ఎరువుల యూనిట్ లను ప్రభుత్వ రంగ సంస్థలు (పిఎస్యులు) అయిన నేషనల్ థర్మల్ పవర్ కార్పొరేషన్ (ఎన్టిపిసి), కోల్ ఇండియా లిమిటెడ్ (సిఐఎల్), ఇంకా ఇండియన్ ఆయిల్ కార్పొరేషన్ లిమిటెడ్ (ఐఒసిఎల్) మరియు ఎఫ్సిఐఎల్/ హెచ్ఎఫ్సిఎల్ లు ‘నామినేషన్ రూట్’ లో ఏర్పాటు చేసే ఒక స్పెషల్ పర్పస్ వెహికిల్ ద్వారా పునరుద్ధరించనున్నారు. సింద్రీ, గోరఖ్ పూర్, బరౌనీ లలో కొత్త యూనిట్ ల స్థాపన బిహార్, పశ్చిమ బెంగాల్, ఝార్ ఖండ్ లలో యూరియాకు పెరుగుతున్న డిమాండ్ ను తీర్చడంలో తోడ్పడగలదు. దేశ పశ్చిమ మరియు మధ్య ప్రాంతాల నుండి యూరియాను దూర ప్రాంతాలకు రైలుమార్గాలు, రహదారి మార్గాల గుండా మోసుకువెళ్లడంలో ప్రస్తుతం ఎదురవుతున్న ఒత్తిడి ఈ యూనిట్ ల ఏర్పాటుతో తగ్గగలదు. అంతే కాక, రవాణాపై ప్రభుత్వం వెచ్చిస్తున్న సబ్సిడీని ఆదా చేయడమూ సాధ్యపడుతుంది. ఈ యూనిట్ లు ఈ ప్రాంతంలో ఆర్థిక అభివృద్ధి ని వేగవంతం చేయగలవు. ప్రాంతీయ ఆర్థిక వ్యవస్థ వృద్ధి చెందడమే కాకుండా, ఈ యూనిట్ ప్రత్యక్షంగా 1200 మందికి, పరోక్షంగా 4500 మందికి ఉపాధి అవకాశాలను సృష్టించగలుగుతుంది. జగదీశ్ పూర్ నుండి హల్దియా కు గ్యాస్ ను చేరవేసేందుకు ఒక గొట్టపుమార్గాన్ని వేసేందుకు మెస్సర్స్ గెయిల్ (ఇండియా) లిమిటెడ్ ముందుకు వచ్చింది. ఈ పైప్ లైన్ కు కొత్త యూరియా యూనిట్ లు ప్రధాన వినియోగదారు సంస్థలు కాగలవు. జగదీశ్ పూర్ – హల్దియా గ్యాస్ పైప్ లైన్ ను ఆరంభించడం తూర్పు రాష్ట్రాలలో కీలకమైన ప్రాథమిక సదుపాయాల వికాసానికి ఎంతో ముఖ్యం. ఇది ఈ ప్రాంత ఆర్థిక పురోగతిపై బహుళవిధ ప్రభావాన్ని చూపించగలదు. యూరియా రంగానికి అవసరమైన గ్యాస్ పూలింగ్ ప్రతిపాదనను ఆర్థిక వ్యవహారాలపై ఏర్పాటైన మంత్రివర్గ సంఘం (సి సి ఇ ఎ) ఇదివరకే ఆమోదించింది. తత్ఫలితంగా ఈ కొత్త ఎరువుల యూనిట్ లు పునరుద్ధరణ అనంతరం తమకు అవసరమయ్యే గ్యాస్ ను పూల్ డ్ ప్రైస్ ప్రాతిపదికన పొందేందుకు వీలు చిక్కుతుంది. తద్వారా ఈ యూనిట్ లు ప్రపంచ శ్రేణిలో పోటీ పడగలిగే స్థితిలో ఉండగలవు. పూర్వ రంగం : ఈ యూనిట్ లు 1990-2002 మధ్య కాలంలో మూతపడి వ్యాపారం చాలించాయి. పర్యవసానంగా ఈ యూనిట్ లు, వాటితో సంబంధం ఉన్న ఇతర సదుపాయాలు నిరుపయోగంగా మిగిలాయి. నామ్ రూప్ (అస్సాం) లో ఉన్న రెండు చిన్న యూనిట్ లు మినహా దేశ తూర్పు ప్రాంతంలో ప్రస్తుతం పనిచేస్తున్న ఎరువుల యూనిట్ అంటూ ఏదీ లేదు. ఇంతకు ముందు 2015లో ప్రభుత్వం ఈ మూడు యూనిట్ లను ‘బిడ్డింగ్ రూట్’ లో పునరుద్ధరించే ప్రతిపాదనను ఆమోదించింది. అయితే, ఎఫ్ సి ఐ ఎల్ కు చెందిన గోరఖ్ పూర్, సింద్రీ ఎరువుల విభాగాల పునరుద్ధరణ కోసం రిక్వెస్ట్ ఫర్ క్వాలిఫికేషన్స్ (ఆర్ ఎఫ్ క్యు స్) కు ప్రతిస్పందనగా ఒక దరఖాస్తు మాత్రమే అందడంతో బిడ్డింగ్ ప్రక్రియను ముందుకు తీసుకుపోలేకపోయారు. దేశంలో ఒక ఏడాదిలో వినియోగమవుతున్న యూరియా ఇంచుమించు 320 ఎల్ ఎమ్ టి గా ఉంది. ఇందులో 245 ఎల్ ఎమ్ టి యూరియా దేశీయంగా ఉత్పత్తి అవుతోంది. మిగతా యూరియాను దిగుమతి చేసుకోవలసి వస్తోంది. దేశీయంగా యూరియా ఉత్పాదనను అధికం చేసేందుకు తాల్ చర్ (ఒడిశా) మరియు రామగుండం (తెలంగాణ) లలోని ఎఫ్ సి ఐ ఎల్ యూనిట్ లను పి ఎస్ యు ల ద్వారా ‘నామినేషన్ రూట్’ లో పునరుద్ధరించే ప్రతిపాదనను ప్రభుత్వం ఇంతక్రితం ఆమోదించింది.
ఆఫ్ఘ‌నిస్థాన్ లో భూకంప మృతుల‌కు ప్ర‌ధాని సంతాపం, ఆఫ్ఘ‌నిస్థాన్  అధ్య‌క్షుడికి ఫోన్‌

ఆఫ్ఘ‌నిస్థాన్‌ లో భూకంపం కార‌ణంగా జ‌రిగిన ప్రాణ న‌ష్టం ప‌ట్ల ప్ర‌ధాన‌మంత్రి నరేంద్ర మోదీ విచారం వ్య‌క్తంజేశారు. సంఘ‌ట‌న అనంత‌రం ఆయ‌న ఆఫ్ఘ‌నిస్థాన్ అధ్య‌క్షుడు మ‌హ‌మ్మ‌ద్ అష్ర‌ఫ్ ఘ‌నితో ఫోన్‌లో సంభాషించి త‌న సంతాపం తెలిపారు. “భూకంపం కార‌ణంగా జ‌రిగిన ప్రాథ‌మిక న‌ష్టాన్ని ఆఫ్ఘ‌న్ అధ్య‌క్షుడు ఘ‌ని నాతో పంచుకున్నారు. సాధ్య‌మైనంత సాయం చేయ‌టానికి భార‌త్ సిద్దంగా ఉంటుంద‌ని తెలిపాను. భూకంపం కార‌ణంగా స్కూల్ బిల్డింగ్ కూలి పిల్ల‌లు చ‌నిపోయార‌ని ఆయ‌న చెప్పారు. ఆ మాట వింటున్న‌ప్పుడు నాకెంతో బాధ‌గా అనిపించింది. పాఠశాల ప్రమాద ఘటన విష‌యం చెబుతుంటే నా మ‌న‌సు 2001లో క‌చ్-అంజ‌ర్‌లో వచ్చిన భూకంప‌ం గుర్తుకొచ్చి ఎంతో బాధ క‌లిగింది” – అని ప్ర‌ధాని అన్నారు.
శ్రీ కె.పి.ఎస్. గిల్ మరణం పట్ల సంతాపం తెలిపిన ప్రధాన మంత్రి

శ్రీ కె.పి.ఎస్. గిల్ మరణం పట్ల ప్రధాన మంత్రి శ్రీ నరేంద్ర మోదీ సంతాపం వ్యక్తం చేశారు. ‘‘పోలీసు శాఖ లోను, భద్రత రంగంలోను దేశానికి అందించిన సేవలకుగాను కె.పి.ఎస్. గిల్ గారిని సదా గుర్తుంచుకుంటాం. ఆయన మరణం నాకు దు:ఖం కలిగించింది. ఆయనకు ఇదే నా సంతాపం’’ అని ప్రధాన మంత్రి తన సందేశంలో పేర్కొన్నారు.
భారత ప్రభుత్వ (కార్య సంచాలన) నియమాలు, 1961 కి చెందిన నియమం- 12 లో భాగం గా అనుమోదం పొందినటువంటి ప్రతిపాదన కు ఎక్స్-పోస్ట్ ఫ్యాక్టో ఆమోదాన్ని తెలిపిన మంత్రిమండలి

పార్ల‌మెంటు సిఫారసు చేసిన మీద‌ట రాష్ట్రప‌తి భార‌త రాజ్యాంగం లోని 370వ అధిక‌ర‌ణం ఆధారం గా ఒక ప్ర‌క‌ట‌న ను జారీ చేసి, జ‌మ్ము & క‌శ్మీర్ పున‌ర్ వ్య‌వ‌స్థీక‌ర‌ణ చ‌ట్టం, 2019 కి స‌మ్మ‌తి ని తెలిపారు. త‌ద‌నుగుణం గా ఇదివ‌రక‌టి జ‌మ్ము & క‌శ్మీర్ రాష్ట్రాన్ని క్రొత్త గా జ‌మ్ము మరియు క‌శ్మీర్ కేంద్ర పాలిత ప్రాంతం, ఇంకా నూతన ల‌ద్దాఖ్ కేంద్ర పాలిత ప్రాంతం అనే రెండు కేంద్ర పాలిత ప్రాంతాల రూపం లో 2019వ సంవ‌త్స‌రం అక్టోబ‌రు 31వ తేదీ నాడు పున‌ర్ వ్య‌వ‌స్థీక‌రించ‌డం జ‌రిగింది. నూతనం గా ఏర్పాటు చేసిన ల‌ద్దాఖ్ కేంద్ర పాలిత ప్రాంతం లో రెండు జిల్లా లు.. క‌ర్‌గిల్‌ జిల్లా మ‌రియు లెహ్ జిల్లా.. అనేవి ఉన్నాయి. మునుప‌టి జ‌మ్ము & క‌శ్మీర్ రాష్ట్రం లో మిగిలిన ప్రాంతం క్రొత్త జ‌మ్ము మరియు క‌శ్మీర్ కేంద్ర పాలిత ప్రాంతం లోకి వస్తుంది. 1947వ సంవ‌త్స‌రం లో ఇదివ‌ర‌క‌టి జ‌మ్ము & క‌శ్మీర్ రాష్ట్రం లో ఈ క్రింద పేర్కొన్న 14 జిల్లా లు ఉండేవి. అవి: క‌ఠువా, జ‌మ్ము, ఉధంపుర్‌, రియాసీ, అనంత్‌ నాగ్‌, బారామూలా, పూంఛ్‌, మిర్‌ పుర్‌, ముజ్జఫ‌రాబాద్‌, లెహ్‌ మరియు ల‌ద్దాఖ్‌, గిల్‌ గిట్, గిల్‌ గిట్ వ‌జార‌త్‌, చిల్హాస్ , ఇంకా ఆదివాసీ ప్రదేశం. జ‌మ్ము & క‌శ్మీర్ కు చెందిన వివిధ రాష్ట్ర ప్ర‌భుత్వాలు ఈ 14 జిల్లా ల తాలూకు ప్రాంతాల ను 2019వ సంవ‌త్స‌రం క‌ల్లా 28 జిల్లాలు గా పున‌ర్ నిర్మించాయి. ఆ కొత్త జిల్లాల పేర్లు ఏవేవి అంటే.. కుప్‌ వాడా, బాందీపుర్‌, గంద‌ర్‌ బ‌ల్‌, శ్రీ‌న‌గ‌ర్‌, బ‌డ్ గామ్‌, పుల్‌ వామా, శోపియాఁ, కుల్ గామ్, రాజౌరీ, రామ్‌ బ‌న్‌, డోడా, కిశ్త్‌ వాడ్, సాంబా మ‌రియు క‌ర్‌గిల్‌ జిల్లా..లు. వీటి లో క‌ర్‌గిల్‌ జిల్లా ను అప్ప‌టి లెహ్ మ‌రియు ల‌ద్దాఖ్ జిల్లా కు చెందిన ప్రాంతం నుండి తీసుకొని ఏర్పాటు చేయ‌డం జ‌రిగింది. త‌ద‌నుగుణం గా, నూత‌నం గా ఏర్ప‌డ్డ ల‌ద్దాఖ్ కేంద్ర ప్రాంతం లోని లెహ్ జిల్లా ను- భార‌త రాష్ట్రప‌తి ద్వారా జారీ అయిన జ‌మ్ము, క‌శ్మీర్ రీ ఆర్గ‌నైజేశ‌న్ (రిమూవ‌ల్ ఆఫ్ డిఫిక‌ల్టీస్) సెకండ్ ఆర్డ‌ర్‌, 2019లో- నిర్వ‌చించ‌డం జ‌రిగింది. 1947వ సంవత్సరం నాటి గిల్‌గిట్, గిల్‌గిట్ వజార‌త్, చిల్హాస్ మరియు ఆదివాసీ ప్రదేశం, వీటి కి అదనం గా 1947వ సంవత్సరం నాటి లెహ్ మ‌రియు ల‌ద్దాఖ్ జిల్లా లలో నుండి- క‌ర్‌గిల్‌ జిల్లా యొక్క నిర్మాణం అనంతరం- మిగిలిన శేష ప్రాంతాలు దీని లో చేరుతాయి అన్నదే దీని అన్వయం.
ఢిల్లీలో జనవరి 6.. 7 తేదీల్లో ప్రధాన కార్యదర్శుల రెండో జాతీయ సదస్సుకు అధ్యక్షత వహించనున్న ప్రధానమంత్రి

ప్రధానమంత్రి శ్రీ న‌రేంద్ర మోదీ 2023 జనవరి 6, 7 తేదీల్లో ఢిల్లీలో నిర్వహించే ప్రభుత్వ ప్రధాన కార్యదర్శుల రెండో జాతీయ సదస్సుకు అధ్యక్షత వహిస్తారు. కేంద్ర-రాష్ట్ర ప్రభుత్వాల మధ్య భాగస్వామ్యాన్ని మరింత పెంపొందించే దిశగా ఇది మరో కీలక ముందడుగు కానుంది. కాగా, 2022 జూన్‌లో ప్రధాన కార్యదర్శుల తొలి సదస్సు ధర్మశాలలో జరిగింది. అయితే, ఈ ఏడాది 2023 జనవరి 5 నుంచి 7వ తేదీవరకూ మూడు రోజులపాటు నిర్వహించనున్నారు. ఈ సందర్భంగా రాష్ట్రాలతో భాగస్వామ్యంద్వారా సుస్థిర, సువేగ ప్రగతి సాధనపై సదస్సు ప్రధానంగా దృష్టి కేంద్రీకరిస్తుంది. కేంద్ర ప్రభుత్వ ప్రతినిధులతోపాటు అన్ని రాష్ట్రాల/కేంద్రపాలిత ప్రాంతాల ప్రభుత్వ ప్రధాన కార్యదర్శులు, ఇతర సీనియర్‌ అధికారులు, ఆయా రంగాల నిపుణులు మొత్తం 200 మంది ఈ సదస్సులో పాల్గొంటారు. వృద్ధి, ఉద్యోగ అవకాశాల కల్పన, సమ్మిళిత మానవాభివృద్ధికి ప్రాధాన్యమిస్తూ వికసిత భారత నిర్మాణ లక్ష్యాన్ని సాధించే దిశగా సహకారాత్మక కార్యాచరణకు ఈ సదస్సు పునాది వేస్తుంది. నోడల్ మంత్రిత్వ శాఖలు, నీతి ఆయోగ్, రాష్ట్రాలు/కేంద్రపాలిత ప్రాంతాలు, వివిధ రంగాల నిపుణుల మధ్య మూడు నెలలుగా నిర్వహించిన 150కిపైగా ప్రత్యక్ష-వర్చువల్ సంప్రదింపుల సమావేశాల్లో విస్తృత చర్చల తర్వాత ఈ జాతీయ సదస్సు చర్చనీయాంశాలు నిర్ణయించబడ్డాయి. తదనుగుణంగా గుర్తించబడిన ఆరు ఇతివృత్తాలు- (i) ‘ఎంఎస్‌ఎంఇ’లకు ప్రాధాన్యం; (ii) మౌలిక సదుపాయాలు-పెట్టుబడులు; (iii) కనిష్ఠ షరతులు; (iv) మహిళా సాధికారత; (v) ఆరోగ్యం-పోషకాహారం; (vi) నైపుణ్యాభివృద్ధి వగైరాలపై ఈ సదస్సు ప్రధానంగా చర్చిస్తుంది. అలాగే (i) వికసిత భారతం: చివరి అంచెకు చేరిక; (ii) ఐదేళ్ల వస్తుసేవల పన్ను (జీఎస్టీ).. ఆచరణ-అనుభవాలు; (iii) ప్రపంచ భౌగోళిక-రాజకీయ సవాళ్లు-భారత్ ప్రతిస్పందన ప్రధానాంశాలుగా మూడు ప్రత్యేక చర్చాగోష్ఠులు నిర్వహించబడతాయి. అంతేకాకుండా నాలుగు ప్రధానాంశాలు… (i) స్థానికత కోసం స్వగళం; (ii) అంతర్జాతీయ చిరుధాన్య సంవత్సరం; (iii) జి20: దేశాల పాత్ర; (iv) వర్ధమాన సాంకేతికతలపై కేంద్రీకృత చర్చలు జరుగుతాయి. వీటితోపాటు రాష్ట్రాలు పరస్పరం నేర్చుకునేలా ప్రతి ఇతివృత్తం క్రింద రాష్ట్రాలు/కేంద్రపాలిత ప్రాంతాల నుంచి ఉత్తమాచరణలపైనా సమావేశంలో ప్రత్యేక ప్రస్తావనలుంటాయి. ప్రస్తుత ప్రధాన సదస్సుకు ముందు ప్రధానమంత్రి ఆదేశాలకు అనుగుణంగా-రాష్ట్రాలు/కేంద్రపాలిత ప్రాంతాలతో మూడు వర్చువల్ కాన్ఫరెన్సులు నిర్వహించబడ్డాయి. ఇందులో భాగంగా (i) జిల్లాలు కేంద్రకంగా అభివృద్ధి; (ii) వృత్తాకార ఆర్థిక వ్యవస్థ; (iii) ఆదర్శ కేంద్రపాలిత ప్రాంతాలు ప్రధానాంశాలుగా నిర్వహించిన ఈ వర్చువల్ సమావేశాల నిర్ణయాలు కూడా ప్రధాన కార్యదర్శుల జాతీయ సదస్సులో ప్రముఖంగా ప్రస్తావనకు వస్తాయి.
“న‌దుల అనుసంధానం కోసం ఏర్పాటు చేసిన ప్ర‌త్యేక సంఘం” అందించిన స్థితి మరియు పురోగతి నివేదిక

న‌దుల అనుసంధానం కోసం ఏర్పాటు చేసిన‌ ప్ర‌త్యేక సంఘం 2016 జులై 1వ తేదీ నుండి 2018 మార్చి నెల 31వ తేదీ మ‌ధ్య కాలానికి ఇచ్చిన స్థితి మరియు పురోగతి నివేదిక‌ వివరాలను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం దృష్టి కి తీసుకు రావ‌డ‌మైంది. న‌దుల అనుసంధానం అంశంపై పురోగ‌తి నివేదిక ను మాన్య స‌ర్వోన్న‌త న్యాయస్థానం 2012 ఫిబ్ర‌వ‌రి 27వ తేదీ నాడు రిట్ పిటిశన్ (సివిల్) – 512 of 2002: ‘‘నెట్ వర్కింగ్ ఆఫ్ రివర్స్’’ విషయంలోను మరియు రిట్ పిటిశన్ సంఖ్య 668 ఆఫ్ 2002 విషయంలోను ఇచ్చినటువంటి తీర్పున‌కు అనుగుణంగా మంత్రివ‌ర్గానికి స‌మ‌ర్పించ‌డ‌మైంది. ఈ తీర్పు నదుల అనుసంధానం అంశంపై ఒక ప్రత్యేక సంఘాన్ని నియమించాలని యూనియన్ గవర్నమెంట్ ఆఫ్ ఇండియా ను ఆజ్ఞ‌ాపించింది. న‌దుల అనుసంధానం కోసం ఏర్పాటైన ప్ర‌త్యేక సంఘం సాధించిన పురోగ‌తిపై ఒక నిర్ణీత కాలిక నివేదిక‌ను మంత్రివ‌ర్గానికి స‌మ‌ర్పించ‌వ‌ల‌సిన ఆవ‌శ్య‌క‌త ఉన్న‌ది. న‌దుల అనుసంధానం కోసం ఏర్పాటు చేసిన ప్ర‌త్యేక సంఘం (ఐఎల్ఆర్) యొక్క స్థితి నివేదిక లో కెన్-బెట్ వా లింకు, దామన్ గంగా-పింజల్ లింకు మరియు పారా-తాపి-నర్మద లింకు అనే మూడు ప్రాధాన్య లింకులతో పాటు 1980 నాటి నేశనల్ పర్ స్పెక్టివ్ ప్లాన్ ప్రకారం గుర్తించిన ఇతర హిమాలయ ప్రాంత సంబంధి లింకులు మరియు ద్వీపకల్ప సంబంధి లింకుల విషయంలో సాధించినటువంటి గణనీయ పురోగతి పేర్కొనబడింది.
సెప్టెంబర్ 27 న ఫేస్ బుక్  ప్రధాన కార్యాలయానికి  మోదీ-టౌన్ హాల్  ప్రశ్న మరియు జవాబుల (Q&A) కార్యక్రమం కోసం భారత యూజర్లు  ప్రశ్నలు షేర్ చేయాలని ఆహ్వానం

సెప్టెంబర్ 27 న ఫేస్ బుక్ ప్రధాన కార్యాలయంలో జరిగే టౌన్ హాల్ ప్రశ్న మరియు జవాబుల (Q&A) కార్యక్రమం కోసం భారత యూజర్లు ప్రశ్నలు షేర్ చేయాలని ప్రధాన మంత్రి నరేంద్ర మోదీ విజ్ఞప్తి చేశారు. “మార్క్ జుకర్ బర్గ్ ఆహ్వానానికి ప్రధాని తన ఫేస్ బుక్ పోస్ట్ లో ధన్యవాదాలు తెలుపుతూ సెప్టెంబర్ 27 న భారత కాలమానం ప్రకారం రాత్రి 10 గంటలకు (ఉదయం 9:30 పసిఫిక్ సమయం) ఫేస్ బుక్ ప్రధానకార్యాలయంలో జరిగే టౌన్ హాల్ ప్రశ్న మరియు జవాబుల (Q&A) కార్యక్రమం కోసం తాను సంసిద్దంగా ఉన్నట్లు తెలిపారు చిరస్మరణీయమైన ఈ కార్యక్రమంలో వివిధ సామాజిక, ఆర్థిక పరమైన సవాళ్లకు పరిష్కార మార్గాలపై చర్చ ఉంటుందని ప్రధాని అన్నారు. మీ భాగస్వామ్యం లేకపోతే ఈ కార్యక్రమం అసంపూర్తిగా ఉంటుంది. తప్పనిసరిగా మీ ప్రశ్నలు ఫేస్ బుక్ లో షేర్ చేయండి. మీ ప్రశ్నలన్నింటిని ‘నరేంద్ర మోదీ మొబైల్ అప్లికేషన్’ ద్వారాషేర్ చేసి ఈ కార్యక్రమంలో భాగస్వామ్యులు అవ్వడంతో పాటు ఈ కార్యక్రమం ఓ మధుర జ్ఞాపకంగా గుర్తుండేలా చేయాలని భారత యూజర్లకు ప్రధాని విజ్ఞప్తి చేశారు.”
‘‘టీచ‌ర్ల కాడ‌ర్ ఆర్డినెన్సు, 2019’’లో రిజ‌ర్వేశన్ కు ఆమోదం తెలిపిన మంత్రివ‌ర్గం

‘విభాగం/విషయం’కు బ‌దులు గా ‘విశ్వ‌విద్యాల‌యం/ క‌ళాశాల’ను ఒక యూనిట్ గా పరిగ‌ణిస్తూ ‘‘కేంద్రీయ విద్యా సంస్థ లు (టీచ‌ర్ల కాడ‌ర్ లో రిజ‌ర్వేశన్‌) ఆర్డినెన్సు, 2019’’ని జారీ చేసే ప్ర‌తిపాద‌న కు ప్ర‌ధాన మంత్రి శ్రీ న‌రేంద్ర మోదీ అధ్యక్ష‌త న‌ జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ప్ర‌భావం: అర్హ‌త క‌లిగిన ప్ర‌తిభాన్విత అభ్య‌ర్ధులు అంద‌రినీ ఆక‌ట్టుకోవ‌డం కోసం ఉన్న‌త విద్యా సంస్థ‌ల లో బోధ‌న ప్ర‌మాణాల‌ ను ఈ నిర్ణ‌యం మెరుగుప‌ర‌చగలదని ఆశిస్తున్నారు. ప్ర‌యోజ‌నాలు: ఈ నిర్ణ‌యం టీచ‌ర్స్ కాడ‌ర్ లో 5,000కు పైగా ఉద్యోగ ఖాళీల‌ ను రాజ్యంగ 14వ‌, 16వ‌ మ‌రియు 21వ అధిక‌ర‌ణాల లో పొందుప‌ర‌చిన నియ‌మ నిబంధ‌న‌ల ను, అలాగే షెడ్యూల్డు కులాలు/ షెడ్యూల్డు తెగ‌లు మ‌రియు సామాజికంగా, ఇంకా విద్య ప‌రం గా వెనుక‌బ‌డిన త‌ర‌గ‌తుల‌ కు నిర్దేశించిన రిజ‌ర్వేశన్ ప్ర‌మాణాల ను త‌ప్ప‌క అనుస‌రిస్తూ ప్ర‌త్య‌క్ష నియామ‌కం ద్వారా భ‌ర్తీ చేసేందుకు అనుమ‌తి ని ఇస్తుంది.